ད་པ་དེའི་ཕྱིར། སྒྲ་བཤད་ན། སྐབས་འདིའི་བསམ་གཏན་
གྱི་ཡན་ལག་གི་དགའ་བ་ཆོས་ཅན། ཁྱོད་ལ་དགའ་བ་ཞེས་བརྗོད་པའི་རྒྱུ་མཚན་ཡོད་དེ། དགའ་བ་
དང་མཐུན་པའི་ཆོས་ལ་སེམས་འཇམ་པར་བྱེད་པས་དགའ་བ་དང༌། དེ་ལ་སེམས་སྒྲིམ་པར་བྱེད་
པས་ན་དགའ་བ་དང་། དེ་ལ་སེམས་གཤེར་བར་བྱེད་པས་ན་དགའ་བ་དང༌། དེ་ལ་སེམས་བརླན་
པར་བྱེད་པས་ན་དགའ་བ་དང༌། དེ་ལ་སེམས་ཤིན་ཏུ་དྭངས་པར་བྱེད་པས་ན་དགའ་བ་དང༌། དེ་ལ་
སེམས་རབ་ཏུ་གསལ་བར་བྱེད་པས་ན་དགའ་བ་ཞེས་བརྗོད་པ་ཡིན་པའི་ཕྱིར། ཞེས་འཆད་པར་
1 དེབ། བཅས་རྣམས་ཀྱིས།
395

བསམ་གཟུགས་ཀྱི་འབེལ་གཏམ།
བྱེད་པ་ལ། ཤིང་རྟ་ཆེན་པོ་ཐོགས་མེད་ཀྱིས། དེ་དེ་ལྟར་དུས་དུས་སུ་མངོན་པར་དགའ་བར་འགྱུར་
བ་དང༌། མཐུན་པའི་ཆོས་རྣམས་ལ་སེམས་མངོན་པར་དགའ་བར་བྱེད་པས་ན། མངོན་པར་དགའ་
བར་གྱུར་པ་དེའི་སེམས་འདི་ལྟ་སྟེ། མངོན་པར་དགའ་བར་འགྱུར་བ་དང་མཐུན་པའི་ཆོས་རྣམས་ལ།
འཇམ་པ་དང༌། གཤེར་བ་དང༌། བརླན་པ་དང་། ཤིན་ཏུ་དྭངས་པ་དང༌། རབ་ཏུ་གསལ་བར་འགྱུར་
རོ། །ཞེས་པའི་གཞུང་འདི་བྱུང༌།
བཞི་པ་བདེ་བ་དེ་ཉིད་འཆད་པར་བྱེད་པ་ལ། ཆོས་ཡང་དག་པར་སྡུད་པའི་མདོ་ལས། བདེ་
བ་དབེན་པ་ལས་སྐྱེས་པས། དེའི་ཕྱིར་དབེན་པ་ལས་སྐྱེས་པའི་བདེ་བ་ཞེས་བྱའོ། །ཞེས་པའི་
གཞུང་འདི་བྱུང༌། འདི་ཡང་སྦྱོར་ངག་ཏུ་དྲིལ་ན། ཤེས་བྱ་ཆོས་ཅན། སྐབས་འདིའི་བདེ་བའི་ངོ་
བོ་ཡང་ཡོད་དེ། རང་གི་གྲོགས་དང་པོའི་དངོས་གཞིའི་ཏིང་ངེ་འཛིན་མཚུངས་ལྡན་གང༌། ལུས་
ལས་རུང་གི་སྒོ་ནས་ཡིད་ལ་བདེ་བ་བསྐྱེད་པའི་ཡིད་ཚོར་སེམས་པ་དེ་དང་པོའི་ཡན་ལག་གི་བདེ་
བའི་མཚན་ཉིད། འདིའི་ཡན་ལག་ལུས་ཚོར་དུ་འདོད་པ་ལྟར་ན། དང་པོའི་དེ་དང་མཚུངས་ལྡན་
གང་ལུས་ཤིན་སྦྱངས་གི་བདེ་བ་ཞེས་འཇོག་དགོས་ཏེ། སེམས་ཤིན་སྦྱངས་ལ་བརྟེན་ནས་ཡིད་
སིམ་པར་བྱས་པས་ལུས་ལས་རུང་གི་བདེ་བ་སྐྱེས་པ་དང་རྗེས་སུ་མཐུན་པར་བྱེད་པ་གཅིག་ལ་
འཇོག་པའི་ཕྱིར་ཏེ། དེ་མདོ་དང་ཉན་ས་གསེར་འཕྲེང་ཀུན་བཏུས་འགྲེལ་བ་རྣམས་ཀྱི་དགོངས་
པ་ཡིན་པའི་ཕྱིར། ཞེས་འཆད་པར་བྱེད་པ་ལ། མདོ་ལས་ཀྱང༌། བདེ་བ་ལུས་ཀྱི་མྱོང་ལ། ཞེས་པ་
དང༌། ཉན་ཐོས་ཀྱི་ས་ལས། གཟུགས་ཀྱི་ལུས་དང་ཡིད་ཀྱི་ལུས་ཀྱིས། ཞེས་སོགས་དང༌། ལེགས་
བཤད་གསེར་ཕྲེང་ལས། ཡིད་ལུས་ཀྱི་ཚོར་བའི་བདེ་བ་མྱོང་བར་བྱེད་པ་ནི། ཞེས་དང༌། དེ་ཉིད་
ལས། བསམ་གཏན་དང་པོ་གཉིས་ན་ཡིད་ཤེས་འཁོར་གྱི་ཚོར་བ་སིམ་པར་མྱོང་བ་ཉིད་ཀྱིས་
དབང་རྟེན་བཅས་ཀྱི་ལུས་ལས་སུ་རུང་བར་བྱས་པས་ལུས་དང༌། ཞེས་དང་། མཛོད་ཀྱི་འགྲེལ་
བཤད་ལས་ཀྱང༌། འབྱུང་བའི་ཁྱད་པར་དགའ་བས་དྲངས་པའི་མཚན་ཉིད་ཅན་ཡིན་ནོ། །ཞེས་
396

བསམ་གཏན་དང་པོ།
དང༌། ཡང་དེ་ཉིད་ལས། མདོ་དེར་ནི་ལུས་ཉམ་ང་བ་མེད་པ་ཁོ་ན་ལུས་ལས་སུ་རུང་བ་ཉིད་ཡིན་
ཏེ། ཡིད་དགའ་ན་ལུས་ཤིན་སྦྱངས་པར་འགྱུར་རོ། །ཞེས་པའི་གཞུང་འདི་བྱུང༌། སློབ་དཔོན་
བློ་བརྟན་གྱིས་ཀྱང་ལུང་འདི་དྲངས་ནས་ལུས་ཤིན་སྦྱངས་བསྒྲུབས་སོ། །མཛོད་འགྲེལ་གྱི་འདི་
འཕགས་ལམ་ཡན་ལག་བརྒྱད་ཀྱི་དགའ་བ་ཡང་དག་གི་སྐབས་སུ་བཤད་པ་དང་མཐུན་པའི་ཕྱིར་
ཏེ། ཀུན་མཁྱེན་དབྱིག་གཉེན་ནི། མདོ་ལས་ཀྱང༌། དེ་ལ་ལུས་ཤིན་ཏུ་སྦྱངས་པ་གང་ཡིན་པ་དེ་
ཡང་མངོན་པར་ཤེས་པ་དང༌། རྫོགས་པར་བྱང་ཆུབ་པ་དང༌། མྱ་ངན་ལས་འདས་པར་ཡང་འགྱུར་
བ་ཡིན་ལ་སེམས་ཤིན་ཏུ་སྦྱངས་པ་གང་ཡིན་པ་ཤིན་ཏུ་སྦྱངས་པ་ཡང་དག་བྱང་ཆུབ་ཀྱི་ཡན་ལག་
གང་ཡིན་པ་དེ་ཡང་མངོན་པར་ཤེས་པ་དང༌། རྫོགས་པར་བྱང་ཆུབ་པ་དང༌། མྱ་ངན་ལས་འདས་
པར་འགྱུར་བ་ཡིན་ནོ། །ཞེས་གསུངས་པ་སོགས་དྲངས་ནས་མཉམ་བཞག་ནའང་ཏིང་ངེ་འཛིན་
དང་མཐུན་པའི་དབང་པོའི་ཚོར་བ་ཡོད་པར་བཤད་དོ། །འདིར་ཡང་སྔར་གྱི་ཤིན་སྦྱངས་སོགས་
ལ་བསམ་ན་རུང་བར་མངོན་ནོ། །འོ་ན། འདིར་བློ་བརྟན་དང་ལམ་རིམ་ལྟར་ན་ལུས་ཤིན་སྦྱངས་
རེག་བྱ་ཡིན་པས། དེའི་སྒོ་ནས་བདེ་བར་ཇི་ལྟར་འཐད་སྙམ་ན། དེ་ལྟར་བྱས་ཀྱང་འཆད་ཚུལ་ཡོད་
དེ། མདོ་ལས། ཡིད་དགའ་ན་ལུས་ཤིན་ཏུ་སྦྱངས་པར་འགྱུར་རོ། །ཞེས་གསུངས་པ་ལྟར་ཡིད་
ལ་ཚོར་བའི་དགའ་བ་ཁྱད་པར་ཅན་སྐྱེས་པས་ལུས་ཤིན་སྦྱངས་ལྷག་པར་འཕེལ་ལ། དེ་འཕེལ་
བས་དེའི་ཤུགས་ཀྱིས་སེམས་ལ་བདེ་བ་ཆེན་པོ་སྐྱེ་བའི་ཕྱིར་ཏེ། དེ་གསེར་ཕྲེང་ཀུན་བཏུས་འགྲེལ་
བ་སོགས་ཀྱི་དོན་ཡིན་པའི་ཕྱིར། བྱས་པ་ལ་ཁོ་ན་རེ། འོ་ན། བསམ་གཏན་བཞི་པའི་དེ་ལ་བདེ་
བ་ཆེན་པོ་ཡོད་པར་ཐལ། ཡིད་དགའ་ན་སོགས་ཀྱི་འཆད་ཚུལ་འཐད་པའི་ཕྱིར་དང༌། བཞི་པ་ལ་
ཤིན་སྦྱངས་ཆེན་པོ་ཡོད་པའི་ཕྱིར། འདོད་མི་ནུས་ཏེ། རང་འགྲེལ་ལས། བསམ་གཏན་བཞི་པ་
ལ་ཤིན་ཏུ་སྦྱངས་པ་མང་བཞིན་དུ་ཡང་བདེ་བ་མ་སྨོས་པའི་ཕྱིར། ཞེས་གསུངས་པ་དེ་ཡིན་པའི་
ཕྱིར། ཤིན་སྦྱངས་བཏང་སྙོམས་ཀྱིས་བཅོམ་ཡང་ཟེར་མི་ཐུབ་སྟེ། སྔ་མ་གསུམ་ལས་དེ་ཤིན་
397

བསམ་གཟུགས་ཀྱི་འབེལ་གཏམ།
སྦྱངས་མཆོག་ཏུ་གྱུར་པའི་ཕྱིར་ཏེ། བདེ་བ་སྐྱེ་བ་དང་མཐུན་པའམ་ཟེར་མི་ཐུབ་སྟེ། དེའང་རང་
འགྲེལ་གྱིས་བཀག་པའི་ཕྱིར་ཟེར་ན།
འདིས་ནི་དོན་གཏན་ནས་མ་གོ་སྟེ་བྱེ་སྨྲའི་ཤིན་སྦྱངས་ཙམ་
ལ་བདེ་བར་བཞག་པ་ལ་སྐྱོན་དེར་འཕངས་པས་འདིར་ག་ལ་གནོད་དེ། དེ་ལྟར་ན་བཞི་པ་ལ་ཡང་
བདེ་བ་ཡོད་པར་ཐལ། ཤིན་སྦྱངས་ཙམ་ལ་དེའི་ཕྱིར་ན་མ་ཁྱབ་སྟེ། བདེ་བ་སྐྱེ་བ་དང་མཐུན་པ་
ཟེར་ན། འོ་ན། གསུམ་པ་ལའང་ཤིན་སྦྱངས་བདེ་བར་འཇོག་རིགས་པར་ཐལ། འདོད་པའི་ཕྱིར།
དེའི་ཤིན་སྦྱངས་བཏང་སྙོམས་ཀྱིས་བཅོམ་ཟེར་ན། མི་འཐད་པར་ཐལ། སྔ་མ་གཉིས་ལས་འདི་ལ་
ཤིན་སྦྱངས་དང་བདེ་བ་མདོ་ལས་བཤད་པའི་ཕྱིར། ཞེས་སྐྱོན་བསྟན་པ་ཡིན་པའི་ཕྱིར་རོ། །འདིར་
མི་གནོད་ཚུལ་ཡོད་དེ། ཤིན་སྦྱངས་དེ་གང་ཟག་འགའ་ཞིག་ལ་བདེ་བ་སྐྱེད་བྱེད་ཡིན་ཡང་ཁྱབ་
མཐའ་མ་ངེས་པའི་ཕྱིར་ཏེ། སྤྱིར་དེ་ལྟར་ཡིན་ཀྱང༌། བཞི་པ་ལ་བདེ་བ་མི་སྐྱེ་བའི་རྒྱུ་མཚན་ཡོད་
དེ། བདེ་བ་ལ་ཆགས་བྲལ་བྱས་པའི་གནད་ཀྱིས་ཡིན་པའི་ཕྱིར་ཏེ། དཔེར་ན་ཡུལ་ཡིད་དུ་འོང་མི་
འོང་དེ་སྡང་བ་དང་ཆགས་པ་སྐྱེ་བའི་རྒྱུ་ཡིན་ཡང་ཆགས་བྲལ་གྱི་གང་ཟག་ལ་དེ་གཉིས་མ་སྐྱེས་པ་
བཞིན་ཡིན་པའི་ཕྱིར། དེས་ན་དང་པོ་གསུམ་ལ་བདེ་བ་སྐྱེ་བའི་རྒྱུ་མཚན་ཡོད་དེ། དེ་གསུམ་གྱི་
བདེ་བ་ལ་སྐྱོན་དུ་མ་བལྟས་ཤིང༌། དེའི་རྒྱུ་ལུས་སེམས་ཤིན་ཏུ་ལས་སུ་རུང་བ་བདེ་བ་སྐྱེ་བ་དང་
རྗེས་སུ་མཐུན་པ་ཐོབ་པའི་ཕྱིར། དང་པོ་གཉིས་ལ་དགའ་བདེ་གཉིས་སྐྱེ་ལ་གསུམ་པ་ལ་དགའ་བ་
མི་སྐྱེ་བའི་རྒྱུ་མཚན་ཡོད་དེ། དང་པོ་གཉིས་ལ་དེ་གཉིས་སྐྱེ་བའི་རྒྱུ་ལུས་སེམས་ལས་རུང་ཁྱད་
པར་ཅན་ཡོད་ཅིང་། དགའ་བ་ལ་སྐྱོན་དུ་བལྟས་ནས་མ་བཀག་ལ་གསུམ་པ་ལའང་རྒྱུ་དེ་གཉིས་
ཡོད་ཀྱང་དགའ་བ་ལ་གཡོ་བ་སོགས་ཀྱི་སྐྱོན་དུ་བལྟས་ནས་སྐྱེར་མ་བཅུག་པའི་ཕྱིར། དཔེར་ན་
ཕྱི་རོལ་ན་འདོད་སྲེད་སྐྱེ་བའི་རྒྱུ་ཡུལ་གྱི་དངོས་པོ་མཆོག་ཏུ་བཀྲ་བ་གཅིག་ཡོད་པ་ལ་གང་ཟག་
གསུམ་གྱི་ནང་ནས་གཉིས་ཀྱིས་དེ་ལ་འདོད་སྲེད་སྐྱེ་བ་ལ་སྐྱོན་དུ་མ་བལྟས་པས་འདོད་སྲེད་སྐྱེ།
གཅིག་གིས་འདོད་སྲེད་ལ་སྐྱོན་དུ་བལྟས་ནས་སྐྱེས་མ་བཅུག་པ་བཞིན་ཡིན་པའི་ཕྱིར། སྒྲ་བཤད་
398

བསམ་གཏན་དང་པོ།
ན་སྐབས་འདིའི་བསམ་གཏན་གྱི་ཡན་ལག་བདེ་བ་ཆོས་ཅན། ཁྱོད་ལ་བདེ་བ་ཞེས་བརྗོད་པའི་རྒྱུ་
མཚན་ཡོད་དེ། དགའ་བའི་སྒོ་ནས་ལུས་སེམས་ཅི་རིགས་ཚིམ་པར་བྱེད་པས་ན་བདེ་བ། ཤིན་
བཏང་སྙོམས་ཀྱི་སྒོ་
ཏུ་སྦྱངས་པའི་སྒོ་ནས་ལུས་སེམས་ཅི་རིགས་ཚིམ་པར་བྱེད་པས་ན་བདེ་བ།
ནས་ལུས་སེམས་ཅི་རིགས་ཚིམ་པར་བྱེད་པས་ན་བདེ་བ། ལུས་སེམས་ཚིམ་བྱེད་ཡིན་པས་ན་
ལུས་སེམས་ཀྱི་བདེ་བ་ཞེས་བརྗོད་པ་ཡིན་པའི་ཕྱིར། ཞེས་འཆད་པར་བྱེད་པ་ལ། རྣལ་འབྱོར་
སྤྱོད་པའི་ས་ལས། བདེ་བ་ལ་གནས་པ་ཞེས་ཀྱང་བྱ་སྟེ། དེ་དག་ཏུ་བདེ་བ་ཡོངས་སུ་རྫོགས་པ་
མྱོང་བའི་ཕྱིར་ཏེ། འདི་ལྟར་དེ་དག་ཏུ་དགའ་བའི་བདེ་བ་དང༌། ཤིན་ཏུ་སྦྱངས་པའི་བདེ་བ་དང༌།
བཏང་སྙོམས་ཀྱི་བདེ་བ་དང༌། ལུས་སེམས་ཀྱི་བདེ་བ་མྱོང་བའི་ཕྱིར། ཞེས་པའི་གཞུང་འདི་བྱུང༌།
ལྔ་པ་སེམས་རྩེ་གཅིག་པའི་ཏིང་ངེ་འཛིན་དེ་འཆད་པར་བྱེད་པ་ལ། ཆོས་ཡང་དག་པར་སྡུད་
པའི་མདོ་ལས། དེ་དག་ལྷན་ཅིག་པ་ནི་རྟོག་པ་དང༌། དཔྱོད་པ་དང་བཅས་པ། བསམ་གཏན་དང་
པོའོ། །ཞེས་པའི་གཞུང་འདི་བྱུང༌། འདི་ཡང་སྦྱོར་ངག་ཏུ་དྲིལ་ན། ཤེས་བྱ་ཆོས་ཅན། སྐབས་འདིའི་
ཏིང་ངེ་འཛིན་གྱི་ངོ་བོ་ཡོད་དེ། རང་དང་མཚུངས་ལྡན་གྱི་སེམས་སེམས་བྱུང་རྣམས་དམིགས་པ་
གཅིག་ལ་སྡུད་པར་བྱེད་པའི་དང་པོའི་དངོས་གཞིར་གྱུར་པའི་ཡུལ་ངེས་ཀྱི་སེམས་བྱུང་དེ་དང་
པོའི་ཡན་ལག་ཏིང་ངེ་འཛིན་གྱི་མཚན་ཉིད། དམིགས་པ་གཅིག་ལ་བསྡུད་པ་དང་། རྩེ་གཅིག་
ཏུ་བྱེད་པ་གཉིས་དོན་གཅིག་པ་ཡིན་པའི་ཕྱིར་ཏེ། ཞེས་འཆད་པར་བྱེད་པ་ལ། ལེགས་བཤད་
གསེར་གྱི་ཕྲེང་བ་ལས། ཏིང་ངེ་འཛིན་རང་དང་མཚུངས་ལྡན་གྱི་སེམས་སེམས་བྱུང་རྣམས་ཞི་
རགས་སོགས་ཀྱི་དམིགས་པ་གཅིག་ལ་བསྡུད་པར་བྱེད་པ། ཞེས་དང༌། འགྲེལ་བཤད་ལས། རྩེ་
དང་དམིགས་པ་ཞེས་བྱ་བ་ནི་དོན་གཅིག་གང་དང་ལྡན་པས་སེམས་དམིགས་པ་གཅིག་ལ་རྒྱུན་
ཆགས་འཇུག་པ་ནི་ཏིང་ངེ་འཛིན་ཡིན་ནོ། །ཞེས་པའི་གཞུང་འདི་བྱུང༌། སྐབས་འདིའི་བསམ་
གཏན་ཆོས་ཅན། ཁྱོད་ལ་དབྱེ་ན་དུ་མ་ཡོད་དེ། ཉམས་པ་ཆ་མཐུན། ཐར་པ་ཆ་མཐུན་སོགས་ཡོད་
399

བསམ་གཟུགས་ཀྱི་འབེལ་གཏམ།
པ་ཡིན་པའི་ཕྱིར། དེ་ཆོས་ཅན། ཁྱོད་ལ་བསམ་གཏན་དང་ཏིང་ངེ་འཛིན་ཞེས་བརྗོད་པའི་རྒྱུ་མཚན་
ཡོད་དེ། སེམས་དམིགས་པ་ལ་ཉེ་བར་ཡང་དག་པར་གཏོད་པས་ན་བསམ་གཏན་དང༌། དྲན་པ་རྩེ་
གཅིག་ཏུ་ཉེ་བར་གཏོད་པས་ན་བསམ་གཏན་དང༌། དམིགས་པ་ལ་སེམས་ཡང་དག་པར་འཛིན་
པས་ན་ཏིང་ངེ་འཛིན་དང༌། དམིགས་པ་ལ་སེམས་ཀུན་ཏུ་འཛིན་པས་ན་ཏིང་ངེ་འཛིན་ཞེས་བརྗོད་
པ་ཡིན་པའི་ཕྱིར། ཞེས་འཆད་པར་བྱེད་པ་ལ། ཉན་ཐོས་ཀྱི་ས་ལས། བསམ་གཏན་ཞེས་བྱ་བ་ནི་
དམིགས་པ་ལ་ཡང་དག་པར་ཉེ་བར་གཏོད་པ་དང༌། དྲན་པ་རྩེ་གཅིག་ཏུ་ཉེ་བར་གཏོད་པའི་ཕྱིར་
བསམ་གཏན་ཞེས་བྱའོ། །ཞེས་དང༌། གཏན་ལ་དབབ་པ་བསྡུ་བ་ལས། ཅིའི་ཕྱིར་བསམ་གཏན་
ཏིང་ངེ་འཛིན་ཞེས་བྱ་ཞེ་ན། སྨྲས་པ། ཤེས་བྱའི་དངོས་པོ་དང་ཆ་མཐུན་པའི་གཟུགས་ཀྱི་དམིགས་
པ་ལ་སེམས་ཏིང་ངེ་འཛིན་དུ་གནས་པ་ཉིད་ཀྱི་ཕྱིར་རོ། །ཞེས་པའི་གཞུང་འདི་བྱུང༌།
གཉིས་པ་གྲངས་ངེས་དེ་ཉིད་འཆད་པར་བྱེད་པ་ལ། གཏན་ལ་དབབ་པ་བསྡུ་བ་ལས།
བསམ་གཏན་དང་པོའི་ཡན་ལག་དུ་ཞེ་ན། སྨྲས་པ། ཡན་ལག་ལྔ་སྟེ། ཡན་ལག་ལྔ་གང་ཞེ་ན། སྨྲས་
པ། རྟོག་པ་དང༌། དཔྱོད་པ་དང་། དགའ་བ་དང༌། བདེ་བ་དང༌། སེམས་རྩེ་གཅིག་པ་ཉིད་དོ། །ཞེས་
པའི་གཞུང་འདི་བྱུང༌། འདི་ལ་ཡང་གཉེན་པོ་ཕན་ཡོན་གནས་གསུམ་ལ་ལྟོས་པའི་གྲངས་ངེས་
དང་། ཡིད་བྱེད་དང་ཡོངས་དཔྱོད་དང་མི་འཕྲོ་བ་ལ་ལྟོས་བའི་གྲངས་ངེས་དང༌། ཕན་འདོགས་
དང་ལྷག་པའི་སེམས་དང་ལྷག་པའི་ཤེས་རབ་ལ་ལྟོས་པའི་གྲངས་ངེས་དང༌། མི་མཐུན་ཕྱོགས་
གསུམ་གྱི་གཉེན་པོ་ལ་ལྟོས་པའི་གྲངས་ངེས་དང་། དཀའ་ཐུབ་དྲག་པོའི་རྣམ་གཞག་གི་དབང་དུ་
བྱས་པའི་གྲངས་ངེས་དང་བཅས་པས་ས་བཅད་རྣམ་པ་ལྔ་བྱུང༌།དང་པོ་དེ་ཉིད་སྟོན་པར་བྱེད་པ་
ལ། བསྡུ་བ་ལས་ཅིའི་ཕྱིར་བསམ་གཏན་བཞི་པོ་དེ་དག་ཡན་ལག་ལྔ་པོ་དང༌། ཞེས་སོགས་ཀྱི་
གཞུང་འདི་བྱུང༌། འདི་ལ་སྦྱོར་ངག་ཏུ་དྲིལ་ན། ཤེས་བྱ་ཆོས་ཅན། བསམ་གཏན་དང་པོ་ལ་ཡན་
ལག་ལྔ་འཇོག་པའི་རྒྱུ་མཚན་ཡོད་དེ། གཉེན་པོའི་ཡན་ལག་རྟོག་དཔྱོད་གཉིས་ཕན་ཡོན་གྱི་ཡན་
400

བསམ་གཏན་དང་པོ།
ལག་དགའ་བདེ་གཉིས། གནས་ཀྱི་ཡན་ལག་ཏུ་ཏིང་ངེ་འཛིན་བཞག་པ་དེ་ཡིན་པའི་ཕྱིར། ཇི་སྐད་
དུ། གཏན་ལ་དབབ་པ་བསྡུ་བ་ལས། ཅིའི་ཕྱིར་བསམ་གཏན་བཞི་པོ་དེ་དག་ཡན་ལག་ལྔ་པོ་དང་
ཡན་ལག་བཞི་པར་རྣམ་པར་བཞག་ཅེ་ན། སྨྲས་པ། གནས་པའི་རྟེན་དང་། གནས་པ་ལ་ཕན་པ་
དང༌། གནས་པའི་ངོ་བོ་ཉིད་ཡིན་པའི་ཕྱིར་རོ། །ཞེས་དང༌། ལེགས་བཤད་གསེར་འཕྲེང་ལས།
དེས་ན་དེ་གསུམ་གྱི་དབང་དུ་བྱས་ཏེ་ཡན་ལག་དེ་རྣམས་སུ་གྲངས་ངེས་ཀྱི་ཡན་ལག་དེ་དག་གང་
ལ་ཡང་མ་ཡིན་པའི་སྙོམས་འཇུག་གི་བསམ་གཏན་མེད་པ་ནི་མིན་ཏེ། གཞན་དུ་ན་ཡན་ལག་དེ་
དག་དང་མཚུངས་པར་ལྡན་པའི་སེམས་པ་དང༌། འདུ་ཤེས་ལ་སོགས་པའི་སེམས་སེམས་བྱུང་
རྣམ་པ་དགུ་པོ་གང་ཡང་མ་ཡིན་པར་འགྱུར་ཏེ། བསམ་གཏན་གྱི་སྙོམས་འཇུག་ནི་མིན་ལ་གཞན་
ཡིན་པར་ཡང་མི་རུང་བའི་ཕྱིར་རོ། །ཞེས་དང༌། ཀུན་བཏུས་ལས། གཉེན་པོའི་ཡན་ལག་དང༌།
ཕན་ཡོན་གྱི་ཡན་ལག་དང་། དེ་གཉིས་ཀྱི་གནས་ཀྱི་ཡན་ལག་གི་ཕྱིར་རོ། །ཞེས་གསུངས་པའི་
ཕྱིར་དང༌། རྣམ་བཤད་ལས་ཀྱང་། བསམ་གཏན་རྣམས་ནི་གནོད་པ་སྤོང་བ་གཉེན་པོའི་ཡན་ལག་
དང༌། ཕན་པ་སྒྲུབ་པ་ཕན་ཡོན་གྱི་ཡན་ལག་དང༌། དེ་གཉིས་ཀའི་གནས་ཀྱི་ཡན་ལག་གི་དབང་དུ་
བྱས་ནས་ཡན་ལག་བཞི་དང་ལྔ་ལ་སོགས་པར་རྣམ་པར་བཞག་གོ །ཞེས་པའི་གཞུང་འདི་བྱུང༌།
གཉིས་པ་ཡིད་བྱེད་དང༌། ཡོངས་དཔྱོད་དང་མི་འཕྲོ་བ་ལ་ལྟོས་བའི་གྲངས་ངེས་དེ་ཉིད་
འཆད་པར་བྱེད་པ་ལ། གཏན་ལ་དབབ་པ་བསྡུ་བ་ལས། རྣམ་གྲངས་གཞན་ཡང་དམིགས་པ་ཡིད་
ལ་བྱེད་པ་དང༌། དམིགས་པ་ལ་ཡོངས་སུ་དཔྱོད་པ་དང་། དམིགས་པ་ལས་ཡོངས་སུ་མི་འཕྲོ་
བའི་ཕྱིར་རོ། །ཞེས་པའི་གཞུང་འདི་བྱུང༌། འདི་ཡང་སྦྱོར་ངག་ཏུ་དྲིལ་ན། བསམ་གཏན་དང་པོའི་
སྙོམས་འཇུག་ཆོས་ཅན། ཁྱོད་ལ་སོགས་པའི་བསམ་གཏན་བཞི་ལ་ཡན་ལག་ལྔ་ལ་སོགས་པ་
འཇོག་པའི་རྣམ་གྲངས་གཞན་ཡང་ཡོད་དེ། བསམ་གཏན་དང་པོའི་དབང་དུ་བཏང་ན་དམིགས་པ་
ཡིད་ལ་བྱེད་པའི་དབང་དུ་བྱས་ནས་རྟོག་དཔྱོད་གཉིས་དང༌། དམིགས་པ་ལ་ཡོངས་སུ